b'\n_START_ARTICLE_\nAlkyylihalidit\n_START_PARAGRAPH_\nAlkyylihalidit ovat yhdisteit\xc3\xa4, joissa orgaanisen yhdisteen yksi tai useampi vetyatomi on korvattu halogeenilla. Alkyylihalidit ovat t\xc3\xa4rkeit\xc3\xa4 orgaanisten yhdisteiden valmistuksen l\xc3\xa4ht\xc3\xb6aineita ja ne ovat laajalti levinneit\xc3\xa4 luonnossa (esimerkiksi meriorganismit). Pienimolekyyliset alkyylihalidit ovat kemiallisesti passiivisia ja niit\xc3\xa4 k\xc3\xa4ytet\xc3\xa4\xc3\xa4n muun muassa liuottimina (esimerkiksi 1,2-dikloorietaani, kloroformi ja dikloorimetaani). Polyhalogenoituja alkyylihalideja k\xc3\xa4ytet\xc3\xa4\xc3\xa4n muun muassa  anestesial\xc3\xa4\xc3\xa4kkein\xc3\xa4 (halotaani) ja l\xc3\xa4mm\xc3\xb6nsiirtoon kylm\xc3\xa4laitteissa (freonit).\n_START_SECTION_\nValmistus\n_START_PARAGRAPH_\nAlkyylihalideja voidaan valmistaa alkeeneista ja alkyyneista additioreaktiossa sek\xc3\xa4 alkaaneista radikaalireaktioiden avulla.'